  Наталья Тетерина 26-тӥ куарусёнэ Ижкарысь Калыкъёслэн эшъяськон юртазы «Билингва» ӵектослэн 17-тӥ семинарез радъяськоз. Таяз радэ ӧнерчиос но анай-атайёс пиналлэн вераськонэзлэн азинсконаз семьялэн интыез сярысь кенешозы, ивортэ ӵектослэн пресс-службаез. Семинарын кыккылолыко нылпиосын педагогика ужанъя опыт возьматэмын луоз. Семья пушкын билингвизм сярысь анай-атайёс вералозы, анай кылын семья куспын вераськонъя среда кылдытон но азинтон опытэн люкиськон чакламын «Билингва» ӵектослэн пресс-службаезРадъясьёс семинаре кыккылолыко пиналъёсын ужась визьнодасьёсты, дышетӥсьёсты, логопедъёсты но психологъёсты витё. Ужрад 10 часын но 30 минутэн кутскоз. Тегъёс: Ижкар Удмуртия пиналъёс Мерлык удмурткыл  